Legend of Kcpakailiula. 393 



MOKUNA III. 



KE KAUA ANA. 



Olelo mai o Kakaalaneo me ka hookano ia Kepakailiula : "I keia la, ai kuu 

 ihe i ko io, no ka mea, aole e hala ana kau ihe. I ka pua mauu, i ka naonao, i ka 

 uku lele." Pane mai o Kakaalaneo: "la wai mua, i ke kamaaina paha, i ka malihini 

 paha?" I aku o Kepakailiula: "I ke kamaaina mua, he hope ka ka malihini. Pahu 

 mai la o Kakaalaneo i ka ihe ma ka lima akau ia Kepakailiula. A kokoke wehe ae la 

 Kepakailiula i ka poaeae, a komo aku la ka ihe mawaena, a puliki ae la ka lima, 

 paa ka ihe ma waena konu o ke kino. He oi ka ikaika o ka makani o ka ihe, a me 

 ke kolili o ka maka i ka lele ana mai. 



Ma keia lele ana o ka ihe, paha mai o Kakaalaneo me ka manao ua ku o ke- 

 pakailiula, penei : 



Aole no paha oe e pakele i kuu ihe, no ka mea 



Ua ku ka'u ihe i ka pua mauu, i ka naonao, i ka uku lele, 



A pehea hoi oe e pakele ai he aka nui. 



Ma keia paa ana o Kepakailiula i ka ihe, a maalili, kuu aku la ia i kiona, kahi 

 hooleina moka. 



A ike o Kakaalaneo, olelo mai la: "Heaha la ka mea i loli ai ka maka o kuu 

 ihe, he pa paha na ke Kona, ka makani kulai hale, he loaa paha i ka makani lau awa o 

 Hana, nolaila oni ka maka o kuu ihe. Hala ae la oe i ka ihe a kuu lima akau, o ka ihe 

 koe a kuu lima hema, loaa aku oe ai kuu ihe i ko io." Pahu mai la o Kakaalaneo i ka 

 ihe ma ka lima hema, a hiki ia Kepakailiula. Wehe ae la ia i ka poaeae hema, a komo 

 mai la ka ihe malaila, a maalili iho la ka ikaika o ka ihe, kuu aku la o Kepakailiula i kiona 

 e like me ka ihe mua. Olelo mai o Kakaalaneo : "U ! ua noho ae nei au a he make koe i 

 ka aina, aohe hala o ka'u ihe, a ia oe ae nei hala kuu ihe kuku." 



A pau ka olelo ana, eu aku o Kakaalaneo e holo. Kahea aku o Kepakailiula mahope. 

 "E holo ana ka hoi ua koa i ke aha ?" Ia wa, hualepo o Kepakailiula i kana laau palau. 

 Mai ka lepo ka pii ana ae a loaa o Kakaalaneo, mai ka miona lemu, a ke poo ka nahae. 

 Hookahi a Kakaalaneo huaolelo i pane ae a make loa, penei. "E na 'Hi o Maui. O ka 

 nana make no ka ka oukou ia"u, make au!" Ia wa, lele na 'lii, me na kanaka e pepehi ia 

 Kepakailiula, me ko lakou manao e lanakila maluna ona, a e make o Kepakailiula. Ia 

 manawa, lalau o Kepakailiula i na kanaka, a haihai, e like me ka lala laau liilii imua o ke 



